Диета за отслабване с елда и кефир | Диети Framar.bg
Начало › Хранене › Диети › За бързо отслабване › Диета за отслабване с елда и кефир
Диетата с елда и кефир е предназначена за намаляване на телесното тегло. Тя възстановява баланса на микроелементите в организма, помага при стрес, безсъние и умора. Полезна е в лечението на анемия, заболявания на кожата, ставите, черния дроб и жлъчния мехур.
Този хранителен режим дава възможност телесното тегло лесно да се понижи със 7-12 килограма, както и да се подобри здравето при различни състояния.
Основните компоненти на диетата са елдата и кефирът, както се подразбира от самото й наименование.
Елдата е култура, в която е силно концентрирана слънчевата енергия. В сравнение с другите зърнени храни, тя е по-богата на белтъчини и значително по-бедна на въглехидрати.
Кефирът е един от най-полезните киселомлечни продукти. С право се смята за панацея при множество заболявания. Той потиска гнилостните процеси в червата, допринася за извеждане на токсините, подобрява храносмилането и цвета на лицето, стимулира чернодробните функции, премахва алергичните прояви.
Диетата, основаваща се на приема на елда и кефир, е с продължителност 1-2 седмици. Следващ курс може да се направи след едномесечна пауза.
Как се приготвят продуктите?
Елдата се попарва с вряща вода. Когато изсъхне, изпечете я без мазнина. След това изсипете в тенджера, налейте вряща вода, затворете с капак и увийте съда с тъкан (може да използвате термос).
Зърната бързо ще набъбнат и ще се превърнат в ронлива каша. Не се препоръчва сваряване на елдата, защото така ще изгуби много от полезните си вещества.
По време на диетата може да се консумира колкото елда желаете, важното е към нея да не се добавя мазнина.
Що се отнася до кефира, дневното количество, което следва да се пие от него е 1 литър, а маслеността да бъде 1%.
Такова меню диетолозите наричат удобно пречистване на организма. Кашата без мазнина е своеобразна четка, която "изстъргва" токсините от чревните стени и ги извежда. Важно е кашата да бъде суха и ронлива, за да се засили ефектът на "четка". В момента, в който усетите глад, изяжте лъжица елда, за да не се прекъсва процесът на пречистване.
За по-добри резултати е препоръчително кефирът да се пие половин час преди или половин час след хранене. Добре е последният прием на елда да бъде 4-6 часа преди сън.
Преди да се премине към такова отслабване, задължително се консултирайте с лекар, за да се уверите, че няма противопоказания за вас и режимът няма да навреди на здравето ви.
Снимка: hudom.ru
преди 113 дни, 9 часа и 58 мин.
преди 235 дни, 14 часа и 24 мин.